ಎಚ್‌ಟಿಎಮ್‌ಎಲ್ ಎಂಬುದು ಒಂದು ರಚನಾ ವ್ಯವಸ್ಥೆಯುಳ್ಳ ತಿದ್ದುಪಡಿ ಭಾಷೆಯಾಗಿದೆ. ವರ್ಲ್ಡ್ ವೈಡ್ ವೆಬ್‌ಗಾಗಿ ಡಬ್ಲ್ಯು೩ಸಿ ಗುಣಮಟ್ಟ ಪರಿಷ್ಕರಣಾ ವ್ಯವಸ್ಥೆಯಿಂದ ಎಚ್‌ಟಿಎಮ್‌ಎಲ್ ಅಂಗೀಕೃತಗೊಳ್ಳಬೇಕಾದರೆ ಅದನ್ನು ಹೇಗೆ ಬರೆಯಬೇಕಾಗುತ್ತದೆ ಎಂಬುದರ ಕುರಿತಾಗಿ ಕೆಲವು ನಿಯಮಗಳಿವೆ. ಈ ನಿಯಮಗಳನ್ನು ಪಾಲಿಸುವುದು ಎಂದರೆ, ಈ ವೆಬ್‌ಸೈಟ್‌ಗಳನ್ನು ಎಲ್ಲಾ ವಿಧದ ಮತ್ತು ಎಲ್ಲಾ ಮಾದರಿಯ ಕಂಪ್ಯೂಟರ್‌ಗಳಲ್ಲಿ ಪಡೆಯುವಂತೆ ಮತ್ತು, ದೈಹಿಕ ಅಸಾಮರ್ಥ್ಯ ಹೊಂದಿದವರನ್ನೂ ಸೇರಿದಂತೆ ಎಲ್ಲಾ ಜನರು ಬಳಸುವಂತೆ ಹಾಗೂ, ಪರಿಮಿತ ಬ್ಯಾಂಡ್‌ವಿಡ್ತ್ ಮತ್ತು ತೆರೆಯ ಗಾತ್ರ ಹೊಂದಿರುವ ಮೊಬೈಲ್, ಪಿಡಿಎಗಳಂತಹ ನಿಸ್ತಂತು ಸಾಧನಗಳಲ್ಲಿ ಕೂಡಾ ಇದನ್ನು ತೆರೆಯಲು ಅನುಕೂಲವಾಗುವಂತೆ ರಚಿಸುವುದು.
ದುರಾದೃಷ್ಟವಶಾತ್ ವೆಬ್‌ನಲ್ಲಿರುವ ಹಲವು ಎಚ್‌ಟಿಎಮ್‌ಎಲ್ ದಾಖಲೆಗಳು ಡಬ್ಲ್ಯು೩ಸಿ ಸೂಚಿತ ಗುಣಮಟ್ಟವನ್ನು ಒಳಗೊಂಡಿರುವುದಿಲ್ಲ. ಒಂದು ಅಧ್ಯಯನದ ಪ್ರಕಾರ, ೧೪೧ರಲ್ಲಿ ಒಂದೇ ಒಂದು ಈ ಗುಣಮಟ್ಟದ ಅಗತ್ಯಗಳನ್ನು ಅನುಸರಿಸಿದೆ ಎಂದು ಸೂಚಿಸಿದೆ. ವಾಕ್ಯರಚನಾ ನಿಯಮಾನುಸಾರ ಸರಿಯಾಗಿಯೇ ಇದ್ದ ದಾಖಲೆಗಳೂ ಸಹ ಅನಗತ್ಯವಾದ ಪುನರ್ಬಳಕೆ ಅಥವಾ ಕೆಲವು ವರ್ಷಗಳಿಂದ ಅಸಮ್ಮತಿಗೊಳಗಾದ ನಿಯಮಗಳನ್ನು ಆಧರಿಸಿ ರಚಿಸಿದವುಗಳಾಗಿದ್ದು ಅನರ್ಹವಾಗಿಯೇ ಉಳಿಯಬಹುದು.
ಸಿಎಸ್‍ಎಸ್ ಮತ್ತು ಎಚ್‌ಟಿಎಮ್‌ಎಲ್ ಬಳಕೆಗಾಗಿ ಸೂತ್ರೀಕರಿಸಿದ ಈಗಿನ ಡಬ್ಲ್ಯು೩ಸಿ ಶಿಫಾರಸ್ಸು ೧೯೯೬ರಲ್ಲಿ ಡಬ್ಲ್ಯು೩ಸಿನಿಂದ ರಚಿಸಲ್ಪಟ್ಟಿದ್ದು ಅಲ್ಲಿಂದ ನಂತರ ಪರಿಷ್ಕೃತಗೊಂಡು, ಸಂಸ್ಕರಿಸಲ್ಪಟ್ಟಿತು. ಇದನ್ನು ನೋಡಿ: ಸಿಎಸ್‌ಎಸ್, ಎಕ್ಸ್ಎಚ್‌ಟಿಎಮ್‌ಎಲ್, ಡಬ್ಲೂ3ಸಿಯ ಪ್ರಸ್ತುತ ಸಿಎಸ್‌ಎಸ್ ಸಲಹೆಗಳು ಮತ್ತು ಡಬ್ಲೂ3ಸಿಯ ಪ್ರಸ್ತುತ ಎಚ್‌ಟಿಎಮ್‌ಎಲ್ ಸಲಹೆಗಳು.
ಈ ಸೂಚನೆಗಳು ವಿಷಯವನ್ನು; ವಸ್ತುವನ್ನು (ಎಚ್‌ಟಿಎಮ್‌ಎಲ್, ಎಕ್ಸ್ಎಚ್‌ಟಿಎಮ್‌ಎಲ್) ಶೈಲಿಯಿಂದ (ಸಿಎಸ್‌ಎಸ್) ಬೇರ್ಪಡಿಸುವುದಕ್ಕೆ ಮಹತ್ವ ನೀಡುತ್ತದೆ. ಶೈಲಿಗಳ ಮಾಹಿತಿಯನ್ನು ಪೂರ್ತಿ ಸೈಟ್‌ಗೆ ಏಕಕಾಲದಲ್ಲಿ ನೀಡುವಂತಹ ಅನುಕೂಲಕರ ಪ್ರಯೋಜನವನ್ನು ಇದು ಹೊಂದಿದ್ದು ಎಚ್‌ಟಿಎಮ್‌ಎಲ್‌ನಲ್ಲಿ ಪ್ರತಿಯೊಂದು ಪುಟದ, ಪ್ರತಿಯೊಂದು ಎಚ್‌ಟಿಎಮ್‌ಎಲ್ ಅಂಶಕ್ಕೂ ಪ್ರತ್ಯೇಕವಾಗಿ ಮಾಡಬೇಕಾಗುತ್ತದೆ. ಡಬ್ಲ್ಯುವೈಎಸ್‌ಐಡಬ್ಲ್ಯುವೈಜಿ ಎಡಿಟರ್ ವಿನ್ಯಾಸಗಾರರು ಈ ತತ್ವಗಳನ್ನು ತಮ್ಮ ಬಳಕೆದಾರರಿಗೆ ಅದೆಷ್ಟರ ಮಟ್ಟಿಗೆ ಉತ್ತಮವಾಗಿ ಮತ್ತು ಅದರ ನೈಜಸ್ಥಿತಿಯ ಬಗ್ಗೆ ಅವರಿಗೆ ಯಾವುದೇ ಗೊಂದಲವುಂಟಾಗದಂತೆ ಅವರಿಗೆ ನೀಡಬಹುದು ಎಂಬುದರ ಕುರಿತಾಗಿ ಇನ್ನಿಲ್ಲದ ಪ್ರಯತ್ನಗಳನ್ನು ಮಾಡುತ್ತಿದ್ದಾರೆ. ಆಧುನಿಕ ಡಬ್ಲ್ಯುವೈಎಸ್‌ಐಡಬ್ಲ್ಯುವೈಜಿ ಎಡಿಟರ್‌ಗಳು ಸ್ವಲ್ಪಮಟ್ಟಿಗೆ ಇದರಲ್ಲಿ ಯಶಸ್ವಿಯಾಗಿದ್ದಾರಾದರೂ, ಯಾರೊಬ್ಬರೂ ಪೂರ್ಣಪ್ರಮಾಣದಲ್ಲಿ ಯಶಸ್ವಿಯಾಗಿಲ್ಲ.
ಡಬ್ಲ್ಯುವೈಎಸ್‌ಐಡಬ್ಲ್ಯುವೈಜಿ ಮೂಲಕ ಅಥವಾ, ಕೈಯಾರೆ ವೆಬ್‌ಪುಟವು ರಚಿಸಲ್ಪಟ್ಟರೂ ಅಥವಾ ತಿದ್ದುಪಡಿಗೊಳಗಾದರೂ, ಸಾಧ್ಯವಿದ್ದಷ್ಟು ಹೆಚ್ಚಿನ ಸಂಖ್ಯೆಯ ಓದುಗರು ಮತ್ತು ವೀಕ್ಷಕರನ್ನು ಗಳಿಸುವಲ್ಲಿ ಹಾಗೂ ವಿಶ್ವಾದ್ಯಂತ ಈ ವೆಬ್‌ನ್ನು ಪ್ರಚಲಿತವಾಗಿಡುವುದರಲ್ಲಿ ಯಶಸ್ವಿಯಾಗಲು ಮೊತ್ತಮೊದಲು ಅದು ತನ್ನ ಕ್ರಮಬದ್ಧ ರಚನೆ ಮತ್ತು ಸಂಕೇತಗಳನ್ನು ಹೊಂದಿರಬೇಕಾಗುತ್ತದೆ. ಉಚಿತ ಡಬ್ಲ್ಯು೩ಸಿ ಕ್ರಮಬದ್ಧಗೊಳಿಸುವಿಕೆಯ ಸೇವೆಗಳಿಂದ (ಡಬ್ಲ್ಯು3ಸಿ ಎಚ್‌ಟಿಎಮ್‌ಎಲ್ ವ್ಯಾಲಿಡೇಟರ್ ಮತ್ತು ಡಬ್ಲ್ಯು3ಸಿ ಸಿಎಸ್‍ಎಸ್ ವ್ಯಾಲಿಡೇಟರ್)ಅಥವಾ ಇತರ ಕೆಲವು ನಂಬಿಕಾರ್ಹ ಪರ್ಯಾಯ ವ್ಯವಸ್ಥೆಗಳಿಂದ ತನ್ನ ಎಚ್‌ಟಿಎಮ್‌ಎಲ್ ಮತ್ತು ಸಿಎಸ್‌ಎಸ್ ವಾಕ್ಯರಚನಾ ಸೂತ್ರಗಳ ಯಶಸ್ವೀ ಕ್ರಮಬದ್ಧತೆಗೊಳಗಾಗದೇ ಅದು ವರ್ಲ್ಡ್ ವೈಡ್ ವೆಬ್‌ಗೆ ತಯಾರಾದುದು ಎಂದು ತಿಳಿಯಲಾಗದು.
ದೈಹಿಕ ಸಮಸ್ಯೆ, ದೃಷ್ಟಿ ಸಮಸ್ಯೆ, ಅಥವಾ ಇತರ ಯಾವುದೇ ದೈಹಿಕ ಅಸಾಮರ್ಥ್ಯ ಹೊಂದಿರುವ ವ್ಯಕ್ತಿಗಳಿಗಾಗಿ ವೆಬ್‌‌ಪುಟಗಳನ್ನು ವಿನ್ಯಾಸಗೊಳಿಸುವುದು ಆಧುನಿಕ ಸಮಾಜದಲ್ಲಿ ಎಲ್ಲರಿಗೂ ಲಭ್ಯವಾಗುವಂತೆ ಮಾಡುವ ಮತ್ತು ಸಮಾಜದಲ್ಲಿ ತನ್ನ ಮಹತ್ವವನ್ನು ಕಾಪಾಡಿಕೊಳ್ಳುವಲ್ಲಿನ ಉತ್ತಮ ತಂತ್ರವಾದರೂ, ಈ ಅಂಶವು ಕಾನೂನಿಂದಲೂ ನೀಡಲ್ಪಟ್ಟ ಆದೇಶವಾಗಿದೆ. ಯುಎಸ್‌ನಲ್ಲಿ ದೈಹಿಕ ಅಸಾಮರ್ಥ್ಯ ಕಾಯ್ದೆಯಡಿಯ ಅಮೇರಿಕನ್ನರು ಮತ್ತು ಯುಕೆಯಲ್ಲಿನ ದೈಹಿಕ ಅಸಾಮರ್ಥ್ಯ ಪಕ್ಷಪಾತ ಕಾಯ್ದೆಯು ಸಾರ್ವಜನಿಕ ವೆಬ್‌ಸೈಟ್‌ಗಳಲ್ಲಿ ಬೇಡಿಕೆಯನ್ನು ಮುಂದಿಟ್ಟಿದೆ. ಇನ್ನೂ ಇತರ ಹಲವು ರಾಷ್ಟ್ರಗಳಲ್ಲಿ ಇಂತಹುದೇ ಕಾನೂನುಗಳು ಈಗಾಗಲೇ ಜಾರಿಯಲ್ಲಿವೆ ಅಥವಾ, ಶೀಘ್ರವಾಗಿ ಜಾರಿಗೊಳ್ಳಲಿವೆ. ವೆಬ್ ಪುಟಗಳನ್ನು ಕ್ರಮಬದ್ಧಗೊಳಿಸುವುದು ಅವುಗಳನ್ನು ತೆರೆಯುವಂತೆ ಮಾಡುವುದಕ್ಕಿಂತ ಸಂಕೀರ್ಣವಾದುದು. ಅದು ಪೂರ್ವಾಪೇಕ್ಷಿತವಾದರೂ, ಇದರೊಂದಿಗೆ ಇನ್ನೂ ಹಲವಾರು ಅಂಶಗಳನ್ನು ಪರಿಗಣಿಸಬೇಕಾಗುತ್ತದೆ. ಡಬ್ಲ್ಯುವೈಎಸ್‌ಐಡಬ್ಲ್ಯುವೈಜಿ ಸಾಧವನ್ನು ಬಳಸಿ ರಚಿಸಿದ ಅಥವಾ ಇದನ್ನು ಬಳಸದೇ ರಚಿಸಿದರೂ ಸಹ, ಒಳ್ಳೆಯ ವೆಬ್ ವಿನ್ಯಾಸ ಎಂಬುದು ಈ ಎಲ್ಲಾ ಅಂಶಗಳನ್ನು ಪರಿಗಣನೆಗೆ ತೆಗೆದುಕೊಳ್ಳಬೇಕಾಗುತ್ತದೆ.
ವೆಬ್‌ಪುಟಗಳನ್ನು ರಚಿಸಲು, ವಿನ್ಯಾಸಗೊಳಿಸಲು ಮತ್ತು ಅದನ್ನು ಸುಸ್ಥಿತಿಯಲ್ಲಿಡಲು ಯಾವುದೇ ತಂತ್ರಾಂಶ ಸಾಧನಗಳನ್ನು ಬಳಸಿದರೂ, ಎಚ್‌ಟಿಎಮ್‌ಎಲ್ ಬಳಕೆಯಡಿ ಇರುವ ಗುಣಮಟ್ಟವು ಈ ಪುಟದಲ್ಲಿ ಕೆಲಸ ಮಾಡುವ ವ್ಯಕ್ತಿಯ ಕೌಶಲ್ಯವನ್ನು ಅವಲಂಭಿಸಿರುತ್ತದೆ. ಎಚ್‌ಟಿಎಮ್‌ಎಲ್, ಸಿಎಸ್‌ಎಸ್ ಮತ್ತು ಇತರ ಲಿಪಿಗಳ ಬಗ್ಗೆ ಸ್ವಲ್ಪ ಮಟ್ಟಿನ ಜ್ಞಾನ ಮತ್ತು ಈ ಕ್ಷೇತ್ರದಲ್ಲಿ ಡಬ್ಲ್ಯು೩ಸಿ ನೀಡಿದ ಈಗಿನ ಶಿಫಾರಸ್ಸಿನ ಬಗ್ಗೆ ಅರಿವು ಯಾವುದೇ ವಿನ್ಯಾಸಗಾರರನ್ನು ಡಬ್ಲ್ಯುವೈಎಸ್‌ಐಡಬ್ಲ್ಯುವೈಜಿ ಸಾಧವನ್ನು ಬಳಸಿ ಅಥವಾ ಇದನ್ನು ಬಳಸದೆಯೇ ಉತ್ತಮ ವೆಬ್ ಪುಟಗಳನ್ನು ರಚಿಸಲು ಸಹಕರಿಸುತ್ತವೆ.
ಟೆಕ್ಸ್ಟ್ ಎಡಿಟರ್‌ಗಳು
ಕ್ರಮಬದ್ಧ ಎಚ್‌ಟಿಎಮ್‌ಎಲ್‌ ಮಾರ್ಕ್‌‍ಅಪ್
ಆಬ್ಜೆಕ್ಟ್ ಎಡಿಟರ್‌ಗಳು
ಆನ್‌ಲೈನ್ ಎಡಿಟರ್‌ಗಳು